Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 12/14/8802	Košice I, 25.8.2015
EEČ : 2-63-204-2015

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice I zo dňa 26.5.2014, spisová značka 2 Pv 12/14/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
d¨ľa 29.04.2013 uzavrela so spoločnosťou XXXXX, ul. Hradbová č. 19, XXXXX zmluvu o pôžičke č. 2012080290 na sumu 880,-€, ktorú sa zaviazala splatiť zvýšenú o príslušný poplatok v 12 mesačných splátkach po  85,-€, teda celkovo uhradiť sumu 1.020,-€ s d¨ľom splatnosti do 29.04.2014, uhradila iba jednu splátku a v čase uzavretia zmluvy uviedla nepravdivé informácie o svojej bonite, keďže zatajila iné existujúce záväzky, čím poškodenej spoločnosti XXXXX XXXXX, ktorú uviedol do omylu v otázke splnenia podmienok na poskytnutie úveru spôsobila škodu vo výške 520,-€

Uznesením prokurátora Okresnej prokuratúry Košice I zo dňa 26.5.2014, spisová značka 2 Pv 12/14/8802, bola určená obvinenej skúšobná doba v trvaní 12 mesiacov.
Odôvodnenie:
Uznesením vyšetrovateľa Okresného riaditeľstva PZ Košice, Odboru kriminálnej polície sp.zn. ORP-2642/6-VYS-KE-2013 z 04.01.2014 bolo podľa § 199 ods. 1 Trestného poriadku začaté trestné stíhanie a d¨ľa 10.02.2014 podľa § 206 ods. 1 Trestného poriadku vznesené obvinenie proti XXXXX za prečin úverového podvodu podľa § 222 ods.1 Trestného, na tom skutkovom základe, že 

 dňa 29.04.2013 uzavrela so spoločnosťou XXXXX, ul. Hradbová č. 19, XXXXX zmluvu o pôžičke č. 2012080290 na sumu 880,-€, ktorú sa zaviazala splatiť zvýšenú o príslušný poplatok v 12 mesačných splátkach po  85,-€, teda celkovo uhradiť sumu 1.020,-€ s dňom splatnosti do 29.04.2014, uhradila iba jednu splátku a v čase uzavretia zmluvy uviedla nepravdivé informácie o svojej bonite, keďže zatajila iné existujúce záväzky, čím poškodenej spoločnosti XXXXX XXXXX, ktorú uviedol do omylu v otázke splnenia podmienok na poskytnutie úveru spôsobila škodu vo výške 520,-€

Prokurátor Okresnej prokuratúry Košice I uznesením  sp. zn. 2 Pv 12/14/8802 z 26.05.2014 podľa § 216 ods. 1 písm. a),b), c) Trestného poriadku podmienečne zastavil trestné stíhanie vedené proti obvinenej. Obvinenej bola určená skúšobná doba v trvaní 12 mesiacov a povinnosť v skúšobnej dobe uhradiť poškodenej spoločnosti XXXXX, Hradbová č. 19, XXXXX, IČO: XXXXX spôsobenú škodu vo výške 520,00,-€ za podmienok určených v Uznaní dlhu zo d¨ľa 13.05.2014. 

Toto uznesenie sa stalo právoplatným d¨ľom 11.07.2014.

Podľa § 217 ods. 1 ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že sa obvinený osvedčil. Inak rozhodne, a to v prípade aj počas skúšobnej doby, že sa v trestnom stíhaní pokračuje.
	
Obvinená počas skúšobnej doby, ako to vyplýva z odpisu z registra trestov, viedla riadny život a nedopustil sa žiadnej ďalšej trestnej činnosti. Z výpisu z Ústrednej evidencie priestupkov MV SR vyplýva, že sa nedopustila ani iného menej závažného protiprávneho konania. Spoločnosť XXXXX, s.r.o., XXXXX prípisom zo d¨ľa 15.07.2015 potvrdila, že obvinená splnila uloženú povinnosť nahradiť škodu v plnej výške.

Vzhľadom na uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia .

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Roman Sopoliga
prokurátor